Document ID: /roh_data/filtered/swiss_laws_in_ROHinterleaved.jsonl.gz/2781

This text was translated from EN into Rumantsch Grischun.

Travel documents for foreign nationals may be furnished with a data chip. The data chip may contain a digitalised facial image, the fingerprints of the holder and further personal data, as well as details of the travel document. The data specified in Article 4 paragraph 1 letter g of the Federal Act of 20 June 2003 on the Information System on Matters relating to Foreign Nationals and Asylum may also be stored on the chip. Article 2a of the Federal Identity Documents Act of 22 June 2001 (IDA) applies mutatis mutandis. The Federal Council shall determine the types of travel documents for foreign nationals that will be furnished with a data chip and what data is to be stored thereon. Inserted by No I of the FA of 14 Dec. 2018 (Procedural Regulations and Information Systems), in force since 1 June 2019 (AS 2019 1413; BBl 2018 1685). SR 142.51 SR 143.1

Ils documents da viadi per persunas estras pon vegnir munids cun in chip da datas. Il chip da datas po cuntegnair in purtret digitalisà da la fatscha, las improntas dals dets ed autras datas persunalas da la persuna che posseda il document sco er indicaziuns davart il document da viadi. Las datas numnadas en l’artitgel 4 alinea 1 litera g da la Lescha federala dals 20 da zercladur 2003 davart il sistem d’infurmaziun per il sectur da las persunas estras e da l’asil pon medemamain vegnir arcunadas sin il chip da datas. L’artitgel 2a da la Lescha federala dals 22 da zercladur 2001 davart ils documents d’identitad (LDI) vala tenor il senn. Il Cussegl federal fixescha tge tips da documents da viadi per persunas estras che han da vegnir munids cun in chip da datas e tge datas che duain vegnir arcunadas sin il chip. Integrà tras la cifra I da la LF dals 14 da dec. 2018 (regulaziuns da procedura e sistems d’infurmaziun), en vigur dapi il 1. da zer. 2019 (AS 2019 1413; BBl 2018 1685). SR 142.51 SR 143.1